ગઈ કાલે વરસાદને કારણે રમત બંધ રાખવાની ફરજ પડી હતી ત્યારે ન્યૂઝીલેન્ડનો સ્કોર બે વિકેટે ૭૭ રન હતો. ન્યૂઝીલેન્ડની ત્રીજી વિકેટ કુલ ૯૦ રનના સ્કોર પર રોસ ટેલરના રૂપમાં પડી હતી. ટેલર સોહેલ ખાનની બોલિંગ ૩૭ રન બનાવીને આઉટ થયો હતો. ત્યાર બાદ ભારતીય મૂળના ઓપનર જીત રાવલ સાથે નિકોલસ જોડાયો હતો. આ બંનેએ ભેગા મળીને સ્કોરને ૧૧૩ રન સુધી પહોંચાડ્યો હતો ત્યારે જ જીત રાવલ ફરી એક વાર શાનદાર ૫૫ રન બનાવી ઇમરાન ખાનનો શિકાર બન્યો હતો. ન્યૂઝીલેન્ડ તરફથી ગ્રાન્ડહોમ ૩૭, વોટલિંગે અણનમ ૪૯ રન તથા ટીમ સાઉદીએ ૨૯ રનનું મહત્ત્વપૂર્ણ યોગદાન આપતાં ન્યૂઝીલેન્ડે ઓલઆઉટ થતા સ્કોર બોર્ડ પર ૨૭૧ રન નોંધાવી દીધા હતા. પાકિસ્તાન તરફથી સોહેલ ખાને ચાર, ઇમરાન ખાને ત્રણ અને મહંમદ આમિરે બે વિકેટ ઝડપી હતી.